**Nota informativă**

**la proiectul hotărîrii de Guvern**

**pentru aprobarea proiectului de lege privind modificarea şi**

**completarea Legii nr. 160 din 22.07.2011 privind reglementarea prin autorizare a activităţii de întreprinzător**

În contextul implementării Programului de activitate al Guvernului Republicii Moldova pentru anii 2011-2014 „ Integrarea Europeană: Libertate, Democraţie, Bunăstare” şi a Planului de acţiuni al Guvernului pentru anii 2011-2014, aprobat prin Hotărîrea Guvernului nr. 179 din 23 martie 2011, printre acţiunile prioritare se enumeră şi reglementarea activităţii de întreprinzător.

Avizul pentru publicitatea la medicamente la moment este eliberat de către Agenţia Medicamentului, în baza ordinului Agenţiei Medicamentului nr. 22 din 24 februarie 2011 “Cu privire la avizarea şi monitorizarea publicităţii medicamentelor”, emis în conformitate cu prevederile art. 22 şi 23 al Legii nr. 1409 din 17.12.97 cu privire la medicamente, art. 19 al Legii nr. 1227 din 27.06.97 cu privire la publicitate, cu modificările şi completările ulterioare, valabil pe un termen de 6 luni, după evaluarea informaţiei, care urmează să fie plasată în sursele mass – media şi achitarea unei taxe de 251 lei. Astfel, Agenţia Medicamentului stabileşte conformitatea materialului publicitar documentaţiei de însoţire a medicamentului la înregistrare.

Urmare a adresărilor operatorilor economici, Asociaţiei Patronale “Camera de Comerţ Americană din Moldova” şi a avizului Ministerului Economiei nr. 04/1-6142 din 21.11.12, cu invocarea nelegalităţii procedurii de eliberare a avizului pentru publicitatea la medicamente, Ministerul Sănătăţii a elaborat proiectul hotărîrii de Guvern „Pentru aprobarea proiectului de lege pentru aprobarea proiec tului de lege privind modificarea şi completarea Legii nr. 160 din 22.07.2011 privind reglementarea prin autorizare a activităţii de întreprinzător”.

Proiectul în cauză, corespunzător prevederilor art. 10 şi art. 14 al Legii nr. 235 din 20.07.2006 cu privire la principiile de bază de reglementare a activităţii de întreprinzător şi art. 2 al Legii nr. 160 din 22.07.2011 privind reglementarea prin autorizare a activităţii de întreprinzător, propune atribuirea statutului ***de act permisiv***, “*Avizului pentru publicitatea la medicamente*”, ce ar permite reglementarea promovării medicamentelor, inclusiv si a publicităţii, pe principii legale în calitate de activitate aferentă la cea de bază a deţinătorului Certificatului de Înregistrare a medicamentelor sau altă persoană împuternicită de acesta.

Astfel, se va obţine o mai bună orientare şi informare, atît a lucrătorilor medicali, cît şi a pacienţilor privind medicamentele disponibile pe piaţa farmaceutică şi respectiv, utilizarea lor raţională în corespundere cu prescripţiile sau indicaţiile medicale. În mod corespunzător se va asigura o calitate decentă a preparatelor medicale înregistrate şi excluderea celor contrafăcute sau falsificate.

**Viceministru Octavian GRAMA**